b'\n_START_ARTICLE_\nEdwin Neal\n_START_SECTION_\nUra\n_START_PARAGRAPH_\nOpiskellessaan Texasin yliopistossa, Austinissa, Neal koe-esiintyi huvin vuoksi liftarin roolia varten ja sai roolin. H\xc3\xa4nen seuraava roolinsa oli vasta vuonna 1985, elokuvassa Future-Kill. 1990-luvulla h\xc3\xa4n n\xc3\xa4ytteli lordi Zeddi\xc3\xa4 Power Rangers -sarjoissa Robert Axelrodin toimiessa hahmon \xc3\xa4\xc3\xa4nen\xc3\xa4. N\xc3\xa4iden lis\xc3\xa4ksi h\xc3\xa4nell\xc3\xa4 on ollut my\xc3\xb6s pieni\xc3\xa4 rooleja elokuvissa, muun muassa Oliver Stonen JFK:ssa._NEWLINE_Neal on lis\xc3\xa4ksi tehnyt runsaasti dubbauksia animesarjoihin ja -elokuviin sek\xc3\xa4 videopeleihin. H\xc3\xa4nen \xc3\xa4\xc3\xa4niroolejaan ovat muiden muassa Dr. Robotnik anime-elokuvassa Sonic the Hedgehog: The Movie sek\xc3\xa4 Ghor peliss\xc3\xa4 Metroid Prime 3: Corruption._NEWLINE_Liftaaja-hahmosta on tullut suosittu fanien keskuudessa ja Neal vierailee usein erilaisissa kauhuelokuvatapahtumissa tapaamassa faneja. H\xc3\xa4n omistaa my\xc3\xb6s itse mittavan elokuvajulistekokoelman.'